Eesti haridus
Eesti hariduse ajalugu sai alguse 13.–14. sajandil, kui rajati esimesed koolid kloostrite ja peakirikute juurde. Tänapäeval liigitatakse haridus Eestis üld-, kutse- ja huvi(ala)hariduseks. Haridussüsteemis on neli astet: alus-, põhi-, kesk- ja kõrgharidus. On rajatud lai koolide ja neid toetavate haridusasutuste võrgustik. Eesti haridussüsteem koosneb riiklikest, munitsipaal-, avalikest ja eraharidusasutustest. Praegu[küsitav] on Eestis 589 kooli. Riigis on 2021. aasta seisuga kuus avalik-õiguslikku ülikooli, üks eraülikool, üheksa riigi rakenduskõrgkooli ja üks eraõiguslik kõrgkool. Üliõpilasi on ligikaudu 45 000.